da en da nl ca da da de es da nb da da da da da da da da da da da da da da da da nb en da da da da da da da da da da da da de da da da da da da da da da da da da da nl da en da da es nl da
Grønlands boligminister på besøg hos Boligkontoret Danmark | Boligkontoret Danmark
10.8.2022 09:41:47 CEST | Boligkontoret Danmark
Fredag d. 5 august lagde Grønlands minister for boliger og infrastruktur, Erik Jensen, vejen forbi Boligkontoret Danmarks hovedkontor på Havneholmen i København. Her fik han et indblik i, hvordan den landsdækkende boligadministration arbejder med finansiering af byggeri, sikring af opsparing til fremtidig vedligeholdelse samt boligsociale indsatser.
Fra venstre: Lars Lehmann, adm. direktør i Boligkontoret Danmark, Erik Jensen, Grønlands minister for boliger og infrastruktur, Ruth Lindhardt, departementschef, Michael Pedersen, økonomi- og forvaltningsdirektør i Boligkontoret Danmark, Katja Giebel, chef for boligsociale indsatser i Boligkontoret Danmark.
Fredag eftermiddag bød ikke alene på ministerbesøg hos den landsdækkende boligadministration Boligkontoret Danmark, men også et glædeligt gensyn mellem tidligere kollegaer. Grønlands minister for boliger og infrastruktur, Erik Jensen, arbejdede nemlig som regnskabsmedarbejder hos den landsdækkende boligadministration tilbage i 2003-2005.
Den primære årsag til besøget var dog en ganske anden. Erik Jensen, der blandt andet var i Danmark for at mødes med den danske Boligminister, Christian Rabjerg Madsen, ønskede nemlig at høre nærmere om, hvilke konkrete erfaringer og tiltag Boligkontoret Danmark har gjort sig i forhold til nogle af de udfordringer, som man i Grønland også står overfor. Det være sig i forhold til finansiering af nybyggeri samt sikring af tilstrækkelig opsparing til fremtidens vedligeholdelse af boliger og boligområder, ligesom den boligsociale indsats med rådgivning i forhold til huslejerestancer og understøttelse af det gode naboskab blev drøftet.
Selvom Danmark og det grønlandske selvstyre er tæt forbundet, er der naturligvis også visse forskelle kulturelt, strukturelt og praktisk i forhold til, hvordan de danske og de grønlandske almene boligområder fungerer og er organiseret. Men der er også en række mere eller mindre identiske udfordringer, og det var primært disse, som Erik Jensens besøg hos Boligkontoret Danmark handlede om.
”Jeg synes, vi har haft en interessant dialog om nogle af de udfordringer, vi står med på boligområdet i Grønland. Det handler blandt andet om vedligehold af boligerne, hvor vi står med et vedligeholdelsesefterslæb, som vi ønsker at gøre noget ved. Derudover var det meget interessant at drøfte og høre, hvordan der i Boligkontoret Danmark ydes en stor indsats for at sikre godt naboskab mellem beboerne samtidig med, at man sætter ind med en tidlig og omfattende indsats i forhold til at hjælpe beboere med huslejerestancer. Det har givet et nuanceret indblik, som vi helt sikkert vil lade os inspirere af”, udtaler Erik Jensen.
En mærkesag på dagsordenen
Et af de områder, som Boligkontoret Danmark har haft stor succes med gennem en årrække, er de boligsociale indsatser. De har nemlig både en social og en økonomisk gevinst for beboere og boligadministration. Det var derfor et område, som Erik Jensen gerne ville høre nærmere om.
”Det var meget positivt at møde Erik Jensen og departementschef Ruth Lindhardt, for dels var det tydeligt, at de begge havde et reelt ønske om at lytte til vores erfaringer, og dels fik vi også en række nye indsigter i ligheder og forskelligheder mellem Danmark og Grønland, når det kommer til den almene boligform og boligpolitik. Helt konkret både håber og tror jeg, at vores mangeårige erfaringer inden for det boligsociale felt med fordel kan adopteres og anvendes i Grønland”, udtaler Lars Lehmann, Boligkontoret Danmarks administrerende direktør.
Ved mødet deltog fra Boligkontoret Danmark; administrerende direktør, Lars Lehmann, økonomi- og forvaltningsdirektør, Michael Pedersen og chef for boligsociale indsatser, Katja Giebel.
Udover minister for boliger og infrastruktur, Erik Jensen, deltog også departementschef, Ruth Lindhardt.
Lars LehmannAdm. direktørBoligkontoret Danmark
Tlf:23 45 19 95lale@bdk.dk
Fra venstre: Lars Lehmann, adm. direktør i Boligkontoret Danmark, Erik Jensen, Grønlands minister for boliger og infrastruktur, Ruth Lindhardt, departementschef, Michael Pedersen, økonomi- og forvaltningsdirektør i Boligkontoret Danmark, Katja Giebel, chef for boligsociale indsatser i Boligkontoret Danmark.
Besøg fra Grønlands boligminister.grl.docx
Information om Boligkontoret Danmark
Boligkontoret Danmark er en af landets største almene boligadministrationer, er non-profit og virker som administrator og konsulent for almene boligforeninger og boligselskaber fordelt over det meste af Danmark.
Boligkontoret Danmark administrerer godt 31.000 lejeboliger for 60 boligselskaber samt ældre- og plejeboliger for 14 kommuner/regioner og yder derudover IT-drift for boligselskaber med godt 35.000 boliger.
Hovedkontoret er beliggende på Havneholmen i København V, og derudover er der syv afdelingskontorer fordelt i landet.
Følg pressemeddelelser fra Boligkontoret Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Boligkontoret Danmark
Hillerød almennyttige Boligselskab bliver medlem af Boligkontoret Danmark28.9.2022 13:56:25 CEST | Pressemeddelelse
Hillerød almennyttige Boligselskab, der har 833 boliger i Hillerød, indgår administrationsaftale med Boligkontoret Danmark og bliver fra næste år medlem af det landsdækkende boligadministrationsselskab. Formand Anie Plovgaard Frederiksen ser blandt andet frem til et samarbejde baseret på lokal forankring.
Ny forretningsfører skal sikre forstsat udvikling af almene boliger i Allerød og Hillerød9.8.2022 14:00:00 CEST | Pressemeddelelse
Boligkontoret Danmark har udnævnt Christian Fries til ny forretningsfører på det lokale afdelingskontor der dækker Allerød, Hillerød og omegn. En af hovedopgaverne er opførelsen af 163 nye boliger i Skævinge med fokus på generationsfællesskaber.
Ny forretningsfører på Boligkontoret Danmarks afdelingskontor på Fyn3.8.2022 10:19:18 CEST | Pressemeddelelse
Boligkontoret Danmark har udnævnt Line Klelund Højsgaard til ny forretningsfører på det lokale afdelingskontor på Fyn.
Ny regionsdirektør skal sikre servicen for Boligkontoret Danmarks medlemmer i øst2.8.2022 09:59:09 CEST | Pressemeddelelse
Den 1. august tiltrådte tidligere forretningsfører i Boligkontoret Danmark Tonny Bjørn en ny stilling som regionsdirektør i den landsdækkende almene boligadministration med mere end 31.000 boliger. Det sker som en del af en ny organisering, hvor boligadministrationen ønsker at styrke den lokale forankring og medlemsfællesskabet på tværs af landet.
Fra Vapnagaard til direktørstol: Lars Lehmann er ny adm. direktør i Boligkontoret Danmark1.8.2022 12:53:31 CEST | Pressemeddelelse
Han fik den almene boligsektor ind under huden fra barnsben med en opvækst i boligområdet Vapnagaard, der formede hans interesse for beboerdemokrati og boforhold. Nu er Lars Lehmann tiltrådt som adm. direktør i den landsdækkende almene boligadministration Boligkontoret Danmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022